CELEX: 32020R0446
Language: et
Date: 2019-10-15 00:00:00
Title: Komisjoni delegeeritud määrus (EL) 2020/446, 15. oktoober 2019, millega muudetakse Euroopa Parlamendi ja nõukogu määruse (EL) nr 515/2014 (millega luuakse Sisejulgeolekufondi osana välispiiride ja viisade rahastamisvahend) II lisa

27.3.2020   
               
               
                  ET
               
               
                  Euroopa Liidu Teataja
               
               
                  L 94/3
               
            
         KOMISJONI DELEGEERITUD MÄÄRUS (EL) 2020/446,
         15. oktoober 2019,
         millega muudetakse Euroopa Parlamendi ja nõukogu määruse (EL) nr 515/2014 (millega luuakse Sisejulgeolekufondi osana välispiiride ja viisade rahastamisvahend) II lisa
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. aprilli 2014. aasta määrust (EL) nr 515/2014, millega luuakse Sisejulgeolekufondi osana välispiiride ja viisade rahastamisvahend ning tunnistatakse kehtetuks otsus nr 574/2007/EÜ, (1) eriti selle artikli 7 lõiget 2,
         ning arvestades järgmist:
         
                     (1)
                  
                  
                     Euroopa Parlamendi ja nõukogus määruse (EL) nr 514/2014 (2) artiklis 15 osutatud vahekokkuvõtte raames tehti kindlaks liikmesriikide vajadused täiendava rahastuse järele piirihalduse valdkonnas.
                  
               
                     (2)
                  
                  
                     Vahekokkuvõtte tegemisel tehti kindlaks vajadus piisava rahalise toetuse järele piirikontrollitegevuste puhul, eelkõige esmase vastuvõtu piirkondades, nagu on kindlaks määratud Euroopa Parlamendi ja nõukogu määruse (EL) 2016/1624 (3) artikli 2 lõigus 10, ning muudel piirialadel, mis seisavad silmitsi sarnase olemasoleva või võimaliku suure ja ebaproportsionaalse rändesurvega.
                  
               
                     (3)
                  
                  
                     Määruse (EL) nr 515/2014 II lisas on loetletud kaks erimeedet, mille jaoks võivad liikmesriigid saada täiendavaid rahalisi vahendeid.
                  
               
                     (4)
                  
                  
                     Rahalisi vahendeid piirikontrolli võimekuse parandamiseks või esmase vastuvõtu süsteemi või sarnaste süsteemide rakendamiseks vajalikeks tegevusteks ei saa praeguse erimeetmete loetelu kaudu piisavalt suunata. Seetõttu on selle loetelu muutmine parim viis Sisejulgeolekufondi (välispiirid ja viisad) eesmärkide raames kindlaks tehtud vajaduste rahuldamiseks.
                  
               
                     (5)
                  
                  
                     Määruse (EL) nr 515/2014 II lisasse uue erimeetme lisamine aitab kaasa liidu välispiiride tõhusale kontrollile. See on kooskõlas kõnealuse määruse artikli 3 lõike 2 punktis b sätestatud erieesmärgiga toetada integreeritud piirihaldust, hõlbustades rahvusvahelise kaitse kättesaadavust neile, kes seda vajavad.
                  
               
                     (6)
                  
                  
                     Sellise uue erimeetme lisamine, mis peegeldab liikmesriikide hiljutist poliitilist arengut ja rahastamisvajadusi, loob märkimisväärset lisaväärtust, kuna see aitab leevendada survet rändajate ja varjupaigataotlejate voogudest enim mõjutatud liikmesriikidele ja seega liidule kui tervikule.
                  
               
                     (7)
                  
                  
                     Et erimeedet oleks võimalik viivitamata kohaldada, pidades silmas nimetatud kiireloomulisi rahastamisvajadusi, peaks määrus jõustuma järgmisel päeval pärast selle avaldamist Euroopa Liidu Teatajas.
                  
               
                     (8)
                  
                  
                     Määrust (EL) nr 515/2014 tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 515/2014 II lisasse lisatakse järgmine punkt 3:
            
                        „3.
                     
                     
                        Piirikontrollitegevused, nagu näiteks piirikontroll ja piirivalvemeetmed piirkondades, mis on praegu või potentsiaalselt kõrge ja/või ebaproportsionaalse rändesurve all, kaasa arvatud Euroopa Parlamendi ja nõukogu määruse (EL) 2016/1624 (*1) artikli 2 lõikes 10 määratletud esmase vastuvõtu piirkondade loomise, arendamise ja käitamisega seotud tegevused ning vajaduse korral kolmandates riikides toimuva piirihalduse toetamine.
                     
                  
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
            Brüssel, 15. oktoober 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 150, 20.5.2014, lk 143.
         
            (2)  Euroopa Parlamendi ja nõukogu 16. aprilli 2014. aasta määrus (EL) nr 514/2014, millega sätestatakse Varjupaiga-, Rände- ja Integratsioonifondi ning politseikoostöö, kuritegevuse tõkestamise ja selle vastu võitlemise ning kriisiohje rahastamisvahendi suhtes kohaldatavad üldsätted (ELT L 150, 20.5.2014, lk 112).
         
            (3)  Euroopa Parlamendi ja nõukogu 14. septembri 2016. aasta määrus (EL) 2016/1624, mis käsitleb Euroopa piiri- ja rannikuvalvet ning millega muudetakse Euroopa Parlamendi ja nõukogu määrust (EL) 2016/399 ning tunnistatakse kehtetuks Euroopa Parlamendi ja nõukogu määrus (EÜ) nr 863/2007, nõukogu määrus (EÜ) nr 2007/2004 ning nõukogu otsus 2005/267/EÜ (ELT L 251, 16.9.2016, lk 1).